Minister verwelkom ondersoek ná N3-brug ineenstort | Maroela Media
Die ineenstorting het tot gevolg gehad dat die Geldenhuys-wisselaar en Van Buurenweg naby Germiston die hele dag in albei rigtings vir verkeer gesluit was. Die struktuur is gesloop, die puin is opgeruim en 'n aanvanklike ondersoek is gedoen. Die pad is Donderdagoggend vroeg weer vir verkeer oopgestel.
Die departement van vervoer het in 'n verklaring gesê Maswanganyi prys die vinnige optrede en samewerking van die Suid-Afrikaanse Nasionale Padagentskap (Sanral), die Gautengse departement van paaie en vervoer en die Ekurhuleni-munisipaliteit vir hul hantering van die voorval.
Die oorsaak van die ineenstorting is nog nie bekend gemaak nie. Die brug is in 1978 opgerig en is al 'n geruime tyd nie meer in gebruik nie.
Maroela Media het vroeër berig vyf mense, onder wie 'n sewejarige meisie, is in die voorval beseer. Een kritiek beseerde vrou is per mediese helikopter na die naaste hospitaal gehaas.
Joe Maswanganyi, minister van vervoer, beplan om die toneel Donderdagoggend te besoek. Hy sal vergesel word deur 'n lid van die Sanral-raad, Sanral se hoof uitvoerende beampte en ook senior amptenare van die Gautengse departement van paaie en vervoer.
Aangesien daai brug so oud is en lank nie i gebruik was nie Wat het SANRAL dan gekeer om dit te verwyder Ek dink hulle het swak diens lewering op die hoofwegte Tyd om nou wakker te skrik en alle ou brugge te ondersoek en te verwyder Dan is dit mos nie weer apartheid se skuld nie Maar so verval ons hele land en apartheid kry skuld vir alles
Na die verbreëdings (ekstra lane) wat SANRAL aangebring het, is die area waarop die brug se voetstukke rus, verklein en versteur.
'n Ander "tydbom" is die dubbeldek-brug op die M2, wat nie ver weg geleë is nie. Die gerug is dat hierdie struktuur ook al verby sy ontwerpleeftyd is.
Nuwe deurpaaie moet gebou word, dit help nie net om die bestaande paaie te verbreed nie… behalwe wanneer jy meer verkeer wil lok vir e-tol.